
Esselamu alejkum, hvala Allahu swt redovno klanjam i trudim se da doklanjam ispustene namaze koje nekom prilikom ispostim. Sad me interesuje, do kad je trudnici obaveza klanjati, posto sam u pocetku trudnoce, cesto mi je muka i osjecam se lose, jedva stojim na nogama ponekad pa ispustim koji ***[namaz](https://pitajucene.com/search/Namaz/questions/ "Pretraži pitanja o namazu")*** koji nisam u stanju klanjati. Do kada je obaveza trudnici klanjati posto je sa velikim stomakom tesko…


saginjati se. Da li se moze od sjedeci klanjati, ili kako sam cula od jedne osobe da njena kolegica koja je trenutno oboljela na noge pa nemoze hodati, u kuci drzi jedan kamen pa sa njim uzima ***[tejemum](https://pitajucene.com/search/tejemum/questions/ "Pretraži pitanja o tejemumu")*** i klanja od sjedeci. Hvala na odgovoru, neka vas Allah swt nagradi!


* 
* 
* 
* 
* 
* 
* 

 
Trudnica i namaz

Alejkumusselam!


Namjerno neklanjanje jednog namaza je veliki grijeh a po nekim učenjacima je djelo kufra, pa se tako nemoj igrati sa svojom vjerom. Musliman mora klanjati svaki ***[namaz](https://pitajucene.com/search/Namaz/questions/ "Pretraži pitanja o namazu")*** u njegovom namaskom vremenu ma u kakvom stanju bio, u avionu, kamionu, autobusu, bolnici, operacionom stolu, osim ako je ***[musafir](https://pitajucene.com/search/musafir/questions/ "Pretraži pitanja o musafiru")*** (***[putnik](https://pitajucene.com/search/putnik/questions/ "Pretraži pitanja o putniku")***) ili bolesnik dozvoljeno spojiti i kratiti ***[podne](https://pitajucene.com/search/Podne/questions/ "Pretraži pitanja o Podne namazu")*** i ikindiju i ***[akšam](https://pitajucene.com/search/ak%C5%A1am/questions/ "Pretraži pitanja o akšam")*** i jaciju. I to obavezan ga je obaviti u onakvom stanju kako može. Ako ne može osim sjedeći klanja sjedeći, ako ne može osim ležeći klanja ležeći, ako ne može uzeti ***[abdest](https://pitajucene.com/search/Abdest/questions/ "Pretraži pitanja o abdestu")*** uzima ***[tejemum](https://pitajucene.com/search/tejemum/questions/ "Pretraži pitanja o tejemumu")***. Musliman može naklanjati namaz koji je prespavao ili zaboravio klanjati kao što je došlo u hadisima. Dok oko naklanjavanja namjerno izostavljenih namaza svi su učenjaci složni da treba učiniti tevbu (pokajanje) a razišli su se oko toga da li uopšte treba naklanjati taj namaz, pa većina kaže da treba.


A što se tiče trudnice do kad treba klanjati odgovor je dok ne dobije nifas, tj. dok se ne porodi. Do tada ne smije ostavljati namaze, nema opravdanja da ne klanja i obavezna je da klanja u stanju kakvom može. Ako ne može zbog stomaka stojeći onda klanja sjedeći, ako ne može učiniti sedždu klanja tako što išareti odlazak na ruku’ i na sedždu, s tim da nema osnova činiti sedždu na kauču, stolu i slično. Ve billahi tevfik.


Odgovorio na pitanje: dr.***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.n-um.com>


